
RAPORT 
asupra proiectului de Lege pentru aprobarea Ordonanţei de urgenţă a Guvernului nr. 97/2001 

privind reglementarea producţiei, circulaţiei şi comercializării alimentelor


În urma examinării în procedură de urgenţă a proiectului de Lege pentru aprobarea Ordonanţei de urgenţă a Guvernului nr. 97/2001 privind reglementarea producţiei, circulaţiei şi comercializării alimentelor, în şedinţa din ziua de 12.09.2001, Comisiile  propun ca acesta să fie supus spre dezbatere şi adoptare plenului Camerei Deputaţilor, cu următoarele amendamente admise:

Nr. crt.
Articolul 

(text iniţial)


Amendamentul propus

(autorul)

Text adoptat de comisie
Motivare

0.
1.
2.
3.

1.
Articol unic. - Se aprobă Ordonanţa de urgenţă a Guvernului nr. 97/2001 privind reglementarea producţiei, circulaţiei şi comercializării alimentelor.
Articol unic. - Se aprobă Ordonanţa de urgenţă a Guvernului nr. 97/2001 privind reglementarea producţiei, circulaţiei şi comercializării alimentelor, cu următoarele modificări şi completări:
Ca urmare a modificărilor survenite în textul legii.

2.
Art. 3. - În sensul prezentei ordonanţe de urgenţă, termenii folosiţi se definesc după cum urmează:

r) data durabilităţii minimale - data stabilită de producător până la care un aliment îşi păstrează caracteristicile specifice în condiţii de depozitare corespunzătoare, iar pentru produsele care din punct de vedere microbiologic au un grad ridicat de perisabilitate şi sunt susceptibile ca după un timp scurt să prezinte un pericol imediat pentru sănătatea consumatorului, data durabilităţii minimale este înlocuită cu data limită de consum.
Litera r) a art. 3 se modifică şi va avea următorul cuprins:

" Art. 3. - În sensul prezentei ordonanţe de urgenţă, termenii folosiţi se definesc după cum urmează:

r) data limită de consum - data stabilită de producător, până la care un aliment îşi păstrează caracteristicile specifice în condiţii de depozitare corespunzătoare."

Deputat: Tudor Mohora - PSD 
"Data durabilităţii minimale" constituie o inadvertenţă deoarece pentru consumatori este important să ştie termenul limită până la care li se garantează securitatea alimentară. Acest termen nu poate fi decât maxim, respectiv "data limită de consum" sau "de expirare" a valabilităţii produsului, indiferent de gradul de perisabilitate.

3.
Art. 17. - (3) Ministerul Agriculturii, Alimentaţiei şi Pădurilor şi  Ministerul Sănătăţii şi Familiei sunt abilitate să emită ordine comune:

e) să stabilească limitele maxime pentru microtoxinele care provin din dezvoltarea mucegaiurilor toxigene pe materiile prime sau pe produsele finite.
Litera e) de la alin. (3) al art. 17 se modifică şi va avea următorul cuprins:

"Art. 17. - (3) Ministerul Agriculturii, Alimentaţiei şi Pădurilor şi  Ministerul Sănătăţii şi Familiei sunt abilitate să emită ordine comune:

e) să stabilească limitele maxime pentru toxinele care provin din dezvoltarea mucegaiurilor toxigene pe materiile prime sau pe produsele finite."

Deputat Ovidiu Brânzan - PSD

Deputat Ana Florea - Minorităţi
Pentru o corectă exprimare.

4.
Art. 20. - 

(2) Reglementare trebuie să stabilească reguli privind fortificarea, restaurarea cu nutrienţi a alimentelor, precum şi reguli privind fabricarea şi comercializarea suplimentelor de hrană care conţin nutrienţi. Această reglementare trebuie să prevadă doza zilnică recomandată de nutrienţi şi să asigure consumatorii că alimentele fortificate, restaurate şi normalizate cu nutrienţi şi suplimentele de hrană care conţin nutrienţi nu sunt periculoase pentru sănătatea publică.
Alineatul (2) al art. 20 se modifică şi va avea următorul cuprins:

" Art. 20. - 

(2) Reglementare trebuie să stabilească reguli privind fortificarea, restaurarea cu nutrienţi a alimentelor, precum şi reguli privind fabricarea şi comercializarea suplimentelor de hrană care conţin nutrienţi. Această reglementare trebuie să prevadă doza zilnică recomandată de nutrienţi."

Deputat: Ludovic Abiţei - PRM

Deputat: Ion Luchian - PNL
Această precizare nu este necesară, întrucât prin sintagma " doza zilnică recomandată" se asigură protecţia privind sănătatea consumatorului.

5.
Art. 21. -  Ministerul Sănătăţii şi Familiei împreună cu Institutul Naţional de Statistică au obligaţia să verifice anual datele privind nutriţia pe diferite segmente ale populaţiei, precum şi datele privind securitatea alimentară, pe care trebuie să se bazeze recomandările privind "coşul zilnic al consumatorului" şi cantitatea minimă de produse necesare, şi să informeze Guvernul asupra concluziilor.
Art. 21 se modifică şi va avea următorul cuprins:

" Art. 21. -  Ministerul Sănătăţii şi Familiei, Ministerul Muncii şi Solidarităţii Sociale, împreună cu Institutul Naţional de Statistică au obligaţia să verifice trimestrial datele privind nutriţia pe diferite segmente ale populaţiei, precum şi datele privind securitatea alimentară, pe care trebuie să se bazeze recomandările privind "coşul minim de consum lunar", respectiv cantitatea minimă de produse necesare şi să informeze Guvernul asupra concluziilor."

Deputat: Tudor Mohora - PSD 
Ministerul Muncii şi Solidarităţii Sociale are ca obiectiv participarea la evaluarea "coşului minim de consum lunar", aşa cum este denumită prin HG nr. 380/2001 şi care se utilizează la fundamentarea nivelului salariului minim brut pe ţară.



6.
Art. 38. - 

(2) Controlul alimentelor se realizează prin inspecţiile efectuate de către inspectorii de stat pentru controlul alimentelor, care au obligaţia să păstreze secretele de fabricaţie sau datele pe care le cunosc despre unităţile controlate. 
Alin. (2) al art. 38 se modifică şi va avea următorul cuprins:

"Art. 38. - 

(2) Controlul alimentelor se realizează prin inspecţiile efectuate de către inspectorii de stat pentru controlul alimentelor stabilite la alin. (1), care au obligaţia să păstreze secretele de fabricaţie sau datele pe care le cunosc despre unităţile controlate."

Deputat: Popescu Gheorghe - PSD

Deputat: Burnei Ion - PSD
Pentru a preciza cu claritate persoanele desemnate să efectueze inspecţiile.

7.
Art. 41. - Încălcarea prevederilor legale în vigoare privind alimentele atrage răspunderea civilă, contravenţională sau penală, după caz.
Art. 41 se modifică şi va avea următorul cuprins:

" Art. 41. - Încălcarea prevederilor legale în vigoare, inclusiv cele prevăzute în ordinele emise de ministerele abilitate potrivit prevederilor prezentei reglementări,  privind alimentele atrage răspunderea civilă, contravenţională sau penală, după caz."

Deputat: Tudor Mohora - PSD 
Formularea iniţială este ambiguă, întrucât nu face referire la specificarea răspunderilor potrivit ordinelor emise de ministerele abilitate şi care trebuie să fie prezentate în mod concret.


În cadrul dezbaterilor, următorul amendament nu a fost acceptat:

Nr. crt.
Articolul 

(text iniţial)


Amendamentul propus

(autorul)

Text adoptat de comisie
1. Argumente pro

     2. Argumente contra

0.
1.
2.
3.

1. 
Art. 7; Art. 8, al. 2; Art. 13; Art. 14; Art. 15, al. 9; Art. 17, al. 3; Art. 18; Art. 19; Art. 20, al. 1; Art. 24; Art. 26, al. 1; Art. 27; Art. 30, al. 2; Art. 33; Art. 34; Art. 35; Art. 36; Art. 37; Art. 38, al. 9, conţin formulări diferite sau chiar neadecvate privind ordinele ministrului privind aplicarea prevederilor acestui act normativ şi anume:

- prin ordin al ministrului;

- reglementările se stabilesc de către……;

- sunt abilitate să emită reglementări sau instrucţiuni comune……;

- să adopte reglementări comune privind……;

- să emită reglementări comune……;

- sunt abilitate să emită ordine comune……;

- sunt abilitate să adopte reglementări pentru……;

- să elaboreze legislaţia……;

- să emită reglementări privind……;

- adoptă prin ordin comun reglementări……;

- sunt abilitate să adopte reglementări specifice comune privind……;

- sunt abilitate să emită ordine comune care să reglementeze……;

etc.
Pentru articolele enumerate în coloana precedentă se propune folosirea sintagmei "…. sunt abilitate (este abilitat, după caz) să emită ordine (comune, după caz) care să reglementeză, în termen de ….", sau să se prevadă un termen limită comun pentru toate aceste ordine (2-3 luni), dată la care se pun în aplicare prevederile acestui act normativ.
1. Unificarea terminologiei folosite este necesară pentru eliminarea unor confuzii, precum şi a unor formulări neadecvate cum ar fi cea privind Ministerul Sănătăţii şi Familiei (art. 19) prin care acesta este autorizat "să elaboreze legislaţia care reglementează…" ţinând seama că "legislaţia" revine Parlamentului României iar legile adoptate pot abilita ministerele să emită ordine, instrucţiuni, norme de aplicare etc.

Totodată, fără termene concrete de elaborare a celor 19 tipuri de ordine şi instrucţiuni prevăzute în reglementare, aplicarea acestui act normativ, se poate amâna "sine die", ceea ce ar face ca ea să devină inoperabilă.

2. Sintagmele folosite în textul iniţial sunt cuprinse şi în reglementările Uniunii Europene.




Preşedinte,









Preşedinte,



        Ilie NEACŞU







Prof. dr. Ovidiu BRÂNZAN




Secretar,









Secretar,



     Victor NEAGU







       Ion BURNEI

Întocmit: Expert parlamentar

   Aneta Barbu

   AntonPăştinaru

   Ana Georgescu

   George Marinescu

